Okresná prokuratúra Lučenec 
F. Lehára 12, 984 80 Lučenec 1

Sp. zn. : 1 Pv 457/13/6606	Lučenec, 12.12.2013
EEČ : 2-47-218-2013

U Z N E S E N I E

Trestná vec:	obvinený XXXXX 
Prečin:	Nezaplatenie dane a poistného podľa § 278 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Lučenec
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
na tom skutkovom základe, že 
- ako osoba podnikajúca pod obchodným menom XXXXX, XXXXX, XXXXX podal dňa 25.01.2010 daňové priznanie k DPH za zdaňovacie obdobie IV. štvrťrok 2009 so splatnosťou 25.01.2010, v ktorom vykázal vlastnú daňovú povinnosť v sume 1 526,48 €, ktorú v lehote splatnosti nezaplatil,
- ako osoba podnikajúca pod obchodným menom XXXXX, XXXXX, XXXXX podal dňa 26.04.2010 daňové priznanie k DPH za zdaňovacie obdobie I. štvrťrok 2010 so splatnosťou 26.04.2010, v ktorom vykázal vlastnú daňovú povinnosť v sume 876,20 €, ktorú v lehote splatnosti nezaplatil,
- ako osoba podnikajúca pod obchodným menom XXXXX, XXXXX, XXXXX podal dňa 26.07.2010 daňové priznanie k DPH za zdaňovacie obdobie ll. štvrťrok 2010 so splatnosťou 26.07.2010, v ktorom vykázal vlastnú daňovú povinnosť v sume 1 602,11 €, ktorú v lehote splatnosti nezaplatil,
- ako osoba podnikajúca pod obchodným menom XXXXX, XXXXX, XXXXX podal dňa 25.10.2010 daňové priznanie k DPH za zdaňovacie obdobie Ill. štvrťrok 2010 so splatnosťou 25.10.2010, v ktorom vykázal vlastnú daňovú povinnosť v sume 1 748,16 €, ktorú v lehote splatnosti nezaplatil,
- ako osoba podnikajúca pod obchodným menom XXXXX, XXXXX, XXXXX podal dňa 25.01.2011 daňové priznanie k DPH za zdaňovacie obdobie IV. štvrťrok 2010 so splatnosťou 25.01.2011, v ktorom vykázal vlastnú daňovú povinnosť v sume 1 201,41 €, ktorú v lehote splatnosti nezaplatil, 
hoci mal dostatok finančných prostriedkov na zaplatenie dane, čím štátnemu rozpočtu Slovenskej republiky, v zastúpení správcom dane daňovým úradom spôsobil škodu v celkovej výške 6 954,36 €,

lebo je trestné stíhanie neprípustné podľa § 9 odsek 1 písmeno d Trestného poriadku

Odôvodnenie:
	Uznesením povereného príslušníka OO PZ Fiľakovo, sp. zn. ORP-1144/FI-LC-13 bolo dňa 07.09.2013 začaté trestné stíhanie a dňa 26.11.2013 vznesené obvinenie XXXXX pre prečin nezaplatenia dane a poistného podľa § 278 ods. 1 Tr. zák., ku ktorému došlo na tom skutkovom základe, že 
- ako osoba podnikajúca pod obchodným menom XXXXX, XXXXX, XXXXX podal dňa 25.01.2010 daňové priznanie k DPH za zdaňovacie obdobie IV. štvrťrok 2009 so splatnosťou 25.01.2010, v ktorom vykázal vlastnú daňovú povinnosť v sume 1 526,48 €, ktorú v lehote splatnosti nezaplatil,
- ako osoba podnikajúca pod obchodným menom XXXXX, XXXXX, XXXXX podal dňa 26.04.2010 daňové priznanie k DPH za zdaňovacie obdobie I. štvrťrok 2010 so splatnosťou 26.04.2010, v ktorom vykázal vlastnú daňovú povinnosť v sume 876,20 €, ktorú v lehote splatnosti nezaplatil,
- ako osoba podnikajúca pod obchodným menom XXXXX, XXXXX, XXXXX podal dňa 26.07.2010 daňové priznanie k DPH za zdaňovacie obdobie ll. štvrťrok 2010 so splatnosťou 26.07.2010, v ktorom vykázal vlastnú daňovú povinnosť v sume 1 602,11 €, ktorú v lehote splatnosti nezaplatil,
- ako osoba podnikajúca pod obchodným menom XXXXX, XXXXX, XXXXX podal dňa 25.10.2010 daňové priznanie k DPH za zdaňovacie obdobie Ill. štvrťrok 2010 so splatnosťou 25.10.2010, v ktorom vykázal vlastnú daňovú povinnosť v sume 1 748,16 €, ktorú v lehote splatnosti nezaplatil,
- ako osoba podnikajúca pod obchodným menom XXXXX, XXXXX, XXXXX podal dňa 25.01.2011 daňové priznanie k DPH za zdaňovacie obdobie IV. štvrťrok 2010 so splatnosťou 25.01.2011, v ktorom vykázal vlastnú daňovú povinnosť v sume 1 201,41 €, ktorú v lehote splatnosti nezaplatil, 
hoci mal dostatok finančných prostriedkov na zaplatenie dane, čím štátnemu rozpočtu Slovenskej republiky, v zastúpení správcom dane daňovým úradom spôsobil škodu v celkovej výške 6 954,36 €.

 Dňa 11.12.2013 bol na tunajšiu okresnú prokuratúru doručený vyšetrovací spis spolu s návrhom na zastavenie trestného stíhania podľa § 215 ods. 1 pism. d/ Tr. por. s poukazom na ustanovenie § 9 ods. 1 písm. d) Tr. por..

	Preskúmaním predmetného vyšetrovacieho spisu bolo zistené, že v uvedených zdaňovacíh obdobiach počnúc zdaňovacím obdobím IV. štvrťroka 2009 a končiacim IV. štvrťrokom 2010 mala osoba podnikajúca pod obchodným menom XXXXX dostatok finančných prostriedkov na zaplatenie dane, a ktorú v lehotách splatnosti príslušnému daňovému úradu nezaplatil. Zo spisu ďalej vyplýva, že XXXXX dňa 07.12.2013 zomrel vo Fiľakove, o čom svedčí úmrtný list nachádzajúci sa vo vyšetrovacom spise.

	Podľa § 215 ods. 1 písm. d/  Tr. por. prokurátor zastaví trestné stíhanie, ak je trestné stíhanie neprípustné podľa § 9 Tr. por.. S poukazom na uvedené ustanovenie, v ktorom Trestný poriadok upravuje neprípustnosť trestného stíhania, trestné stíhanie nemožno začať, a ak už bolo začaté, nemožno v ňom pokračovať a musí byť zastavené proti tomu, kto zomrel alebo bol vyhlásený za mŕtveho (§ 9 ods. 1 písm. d) Tr. por.).
	 
	Vzhľadom k vyššie uvedenému bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Vratko Demjanovič
prokurátor